
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 111
                                                       din 27 decembrie 2016
                       privind modificarea pct. 1) al Capitolului III din PROGRAMUL    

         DE DESZĂPEZIRE - PLAN OPERATIV pentru sezonul rece 2016 - 2017

Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 30546/15.12.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

  
Văzând contractul de concesiune nr. 22161/891/23.10.2012, încheiat între Municipiul Sighişoara, în calitate de concedent şi S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ-teritorială a Municipiului Sighişoara;

  
Având în vedere Hotărârea Consiliului Local Sighişoara nr. 74/27.10.2016, prin care a fost aprobat PROGRAMUL DE DESZĂPEZIRE - PLAN OPERATIV pentru sezonul rece 2016 - 2017; 

Văzând necesitatea modificării pct. 1) al Capitolului III din PROGRAMUL DE DESZĂPEZIRE - PLAN OPERATIV pentru sezonul rece 2016 - 2017, datorită unor cazuri în care, deşi temperatura prognozată pe timpul zilei este de peste +3 grade Celsius, ocazie cu care s-au constatat schimbări bruşte de temperatură şi producere de polei şi după ora 10,00 dimineaţa, iar pentru evitarea accidentelor de circulaţie ce se pot produce în acest caz, este necesară păstrarea în echipa de intervenţie a unui utilaj de combatere a poleiului, sens în care, se impune modificarea acestui pct. 1) al Capitolului III din PROGRAMUL DE DESZĂPEZIRE - PLAN OPERATIV pentru sezonul rece 2016 - 2017;
   
Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 30541/15.12.2016, prin care se propune spre aprobare modificarea pct. 1) al Capitolului III din PROGRAMUL DE DESZĂPEZIRE - PLAN OPERATIV pentru sezonul rece 2016 – 2017, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

   
În baza art. 36 alin. 2 lit. (d), alin. 6 lit. (a) pct. 14 şi alin. 9, art. 45 alin. 1 şi a art. 115 alin.1 lit. (b) din Legea nr. 215/2001, Legea administraţiei publice locale, republicată, cu modificările şi completările ulterioare,

        H O T Ă R Ă Ş T E :

Art. 1. Se aprobă modificarea pct. 1) al Capitolului III din PROGRAMUL DE DESZĂPEZIRE - PLAN OPERATIV pentru sezonul rece 2016 – 2017, conform anexei, care face parte integrantă din prezenta  hotărâre.

  
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice şi operatorul de salubritate.   
 
 Art. 3.  Prin grija doamnei Anca Bizo, Secretar al Municipiului Sighişoara, prezenta hotărâre care va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

          Grabcev Adrian         
                                                                                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. S.C. Schuster Ecosal S.R.L.- operatorul de salubritate.
  9 ex. 

B.A.

